Նույն ժամանակահատվածում մեր մասնագետները քայլեր են ձեռնարկել Հայաստանում հյուրատների զարգացման աջակցության գործընթացի ուղղությամբ: Տեղի են ունեցել հանդիպումներ Հայաստանի հյուրատների միության գործադիր տնօրենի հետ, հստակեցվել են առկա խնդիրները: Կատարված ուսումնասիրությունների հիման վրա հյուրատների զարգացման ուղղությամբ ընտրվել է երեք թիրախային վայր՝ Վայոց Ձորի Արենի, Աղավնաձոր և Ռինդ համայնքները, Տավուշի մարզի Իջևան քաղաքը և Լոռու մարզի Սանահին, Օձուն, Դսեղ և Հաղպատ համայնքները: Երկրորդ եռամսյակում նախատեսվում է սկսել աջակցության ծրագիրը ընտրված շահառուների հետ: Ծրագրին մասնակցելու չափորոշիչները մշակված են: